നാരായൺ സദോബാ കജ്‌രോൽക്കർ

മഹാരാഷ്ട്രയിൽ നിന്നുള്ള ഒരു ഇന്ത്യൻ സ്വാതന്ത്ര്യ സമര പ്രവർത്തകനും ഗാന്ധിയനും സാമൂഹ്യപ്രവർത്തകനുമായിരുന്നു നാരായൺ സദോബാ കജ്‌രോൽക്കർ. ബി. ആർ. അംബേദ്കറെ പൊതുതിരഞ്ഞെടുപ്പിൽ തോൽപ്പിച്ച ആളായിരുന്നു അദ്ദേഹം. അംബേദ്കറുടെ സഹായി ആയിരുന്ന കജ്‌രോൽക്കർ 1952 ലെ പൊതുതെരഞ്ഞെടുപ്പിൽ മുംബൈ നോർത്ത് സെൻട്രൽ മണ്ഡലത്തിൽ അംബേദ്ക്കർക്കെതിരെ മത്സരിക്കുകയും 15000 വോട്ടുകൾക്ക് അദ്ദേഹത്തെ പരാജയപ്പെടുത്തുകയും ചെയ്തു. 1962-ലെ തെരഞ്ഞെടുപ്പിൽ രണ്ടാം തവണയും കജ്‌രോൽക്കർ തിരഞ്ഞെടുക്കപ്പെട്ടു.
മഹാർ സമുദായത്തിൽ ജനിച്ച കജ്‌രോൽക്കർ, 1953 ലെ ആദ്യ പിന്നോക്കവിഭാഗ കമ്മീഷനിൽ പട്ടികജാതി സമുദായക്കാരെ പ്രതിനിധീകരിച്ച് അംഗമായിരുന്നു. ദളിത് വർഗ സംഘ എന്ന സംഘടനയിൽ അംഗമായിരുന്നു അദ്ദേഹം. പ്രസ്തുത സംഘടന 1953 ഏപ്രിൽ 5 ന് ജഗ്ജീവൻ റാം ജന്മദിനം ആഘോഷിക്കാൻ തീരുമാനിച്ചപ്പോൾ അതിനായി രൂപീകരിച്ച കമ്മിറ്റിയുടെ സെക്രട്ടറിയായി അദ്ദേഹം സേവനമനുഷ്ഠിച്ചു. 1970 ൽ ഭാരത സർക്കാർ അദ്ദേഹത്തെ പത്മഭൂഷൺ ബഹുമതി നൽകി ആദരിച്ചു.
1983 ൽ അദ്ദേഹം അന്തരിച്ചുhttps://books.google.com.au/books?id=ZLZVAAAAYAAJ&q=Narayan++Kajrolkar+obituary&dq=Narayan++Kajrolkar+obituary&hl=en&sa=X&ved=0ahUKEwjN1YDts9_LAhWFupQKHStqCHgQ6AEIKzAE.
 അവലംബം

വർഗ്ഗം:1983-ൽ മരിച്ചവർ
വർഗ്ഗം:ഒന്നാം ലോക്‌സഭയിലെ അംഗങ്ങൾ
വർഗ്ഗം:മൂന്നാം ലോക്‌സഭയിലെ അംഗങ്ങൾ
വർഗ്ഗം:ഗാന്ധിയർ
വർഗ്ഗം:ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:മഹാരാഷ്ട്രയിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:മഹാരാഷ്ട്രയിൽ നിന്നുള്ള ലോക്‌സഭാംഗങ്ങൾ